section_heading: Glagoli kretanja s prefiksima
paragraph_text: Glagoli nesvršenog vida nastali od glagola ездить tvore se pomoću prefiksa od drugačije glagolske osnove, -езжать, te se mijenjaju po prvoj konjugaciji (ездить - приезжать: приезжаю, приезжаешь, приезжают). Glagolu ездить mogu se dodavati samo neki prefiksi, a dodavanjem prefiksa taj glagol postaje glagol svršenog vida (съездить на Кавказ, много поездить, изъездить весь свет).